|  |  |  |
| --- | --- | --- |
| Statsbygg  Postboks 8106 Dep  0032 OSLO | |  |
| Deres ref | Vår ref | Dato |
|  | 07/4966- | 23.05.14 |
|  | | |

UiO Nytt utstillingsveksthus på Tøyen Foreløpig byggeprogram - Oppdragsbrev

Vi viser til tidligere kontakt og korrespondanse om denne saken.

Universitetet i Oslo (UiO), Statsbygg og Kunnskapsdepartementet (KD) har gjennom lang tid arbeidet for å få realisert et nytt utstillingsveksthus ved Naturhistorisk museum på Tøyen. Etter at Statsbygg hadde utarbeidet et ferdig forprosjekt, godkjente Finansdepartementet i august 2012 styrings- og kostnadsrammer for forprosjektet.

Etter dette har det foregått en faglig diskusjon ved UiO som har endt med at styret ved UiO i mai 2013 ba KD om å avslutte arbeidet med det godkjente prosjektet.

Ved brev til KD av 11. mars 2014 har UiO oversendt et nytt foreløpig byggeprogram for vekstarealene i veksthuset. UiOs materiale følger vedlagt. Det oversendte materialet er basert på UiOs overordnede målsettinger og visjoner for Naturhistorisk museum og beskriver de overordnede funksjonskrav som universitetet ser som en betingelse for å oppnå målsettingene.

Programmet beskriver blant annet en økning av areal og volum for den tropiske regnskogsavdelingen i forhold til det tidligere godkjente prosjektet. I tillegg foreslås også andre mindre avdelinger som ikke var med i det forrige prosjektet.

KD viser til universitetets materiale. Vi ber Statsbygg foreta en gjennomgang av det foreløpige byggeprogrammet og vurderer muligheten for å realisere programmet, eller deler av dette, innenfor rammene av det allerede godkjente forprosjektet. Vi legger til grunn at relevant fagekspertise ved UiO trekkes inn i arbeidet.

KD forutsetter at utgifter til arbeidet kan dekkes over kap. 530 post 30.

Vi ber om en tilbakemelding fra Statsbygg på oppdraget og deltar gjerne i et møte for en nærmere detaljering og drøfting av dette.

Med hilsen

Anne Line Wold (e.f.)

avdelingsdirektør

Arne Hovden

underdirektør

*Dokumentet er elektronisk signert og har derfor ikke håndskrevne signaturer.*

| Vedlegg  Kopi til: |  |
| --- | --- |

| Universitetet i Oslo |
| --- |